A tornát Spanyolország nyerte, története során először. A döntő mérkőzést 1-0-ra elvesztő Hollandia szerezte meg az ezüstérmet, míg a bronzmérkőzésen Németország győzött Uruguay ellen 3-2-re. A magyar labdarúgó-válogatott sorozatban már a hetedik alkalommal nem tudott kijutni a világbajnokságra. A 30 fős játékvezetői keretben viszont helyett kapott a magyar Kassai Viktor, valamint asszisztensként Erős Gábor és Vámos Tibor, így 1998 után újra volt magyar játékvezető a vb-n.